ระเบียบกรมการขนส่งทางบกระเบียบกรมการขนส่งทางบกว่าด้วยการผ่อนชำระภาษีค้างตามกฎหมายว่าด้วยการขนส่งทางบก(ฉบับที่ ๒)พ.ศ. ๒๕๔๗[๑] ตามที่ได้มีระเบียบกรมการขนส่งทางบกว่าด้วยการผ่อนชำระภาษีค้าง ตามกฎหมายว่าด้วยการขนส่งทางบก พ.ศ. ๒๕๔๖ ลงวันที่ ๒๙สิงหาคม ๒๕๔๖ ไว้แล้ว นั้นเพื่อเป็นการอำนวยความสะดวกและแบ่งเบาภาระในการชำระภาษีให้แก่เจ้าของรถที่ค้างชำระภาษียิ่งขึ้นอาศัยอำนาจตามความในมาตรา ๕ แห่งพระราชบัญญัติการขนส่งทางบก (ฉบับที่ ๑๐) พ.ศ.๒๕๔๖ อธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยการผ่อนชำระภาษีค้าง ตามกฎหมายว่าด้วยการขนส่งทางบก (ฉบับที่ ๒) พ.ศ. ๒๕๔๗ข้อ ๒ระเบียบนี้ให้ใช้บังคับตั้งแต่บัดนี้เป็นต้นไปข้อ ๓บรรดาระเบียบ คำสั่งหรือหนังสืออื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ภายใต้บังคับระเบียบนี้๔.๑ผู้ขอผ่อนชำระภาษีจะต้องมีชื่อปรากฏทางทะเบียนเป็นผู้ประกอบการขนส่งผู้ถือกรรมสิทธิ์ หรือผู้ครอบครองรถที่ค้างชำระภาษี จำนวน ๒๐ คันขึ้นไปหรือมีภาษีค้างที่ต้องชำระเป็นจำนวนตั้งแต่ ๕๐,๐๐๐ บาทขึ้นไป๔.๒ต้องทำความตกลงและชำระภาษีค้างเป็นบางส่วนตามบันทึกความตกลงขอชำระภาษีค้างชำระไว้แล้วข้อ ๕ผู้ที่ประสงค์จะขอผ่อนชำระภาษีต้องยื่นเรื่องขอผ่อนชำระภาษีค้าง ณหน่วยงานกรมการขนส่งทางบกที่รถนั้นอยู่ในความรับผิดชอบ พร้อมด้วยหลักฐาน ดังนี้๕.๑ภาพถ่ายบัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลกรณีผู้ขอผ่อนชำระภาษีเป็นนิติบุคคล๕.๒หนังสือมอบอำนาจ กรณีผู้ขอผ่อนชำระภาษีไม่ได้มาดำเนินการด้วยตนเองข้อ ๖ ภาษีที่จะขอผ่อนชำระให้เฉลี่ยเป็นรายงวด ๓เดือนและผู้ขอผ่อนชำระภาษีต้องชำระค่าภาษีที่ค้างชำระงวดแรกในวันที่ทำความตกลงขอผ่อนชำระด้วยข้อ ๗การผ่อนชำระภาษีแต่ละงวด ผู้ขอผ่อนชำระภาษีต้องจัดทำบัญชีรถที่ค้างชำระภาษีตามแบบที่กรมการขนส่งทางบกกำหนดแนบประกอบการดำเนินการพร้อมหนังสือแสดงการจดทะเบียนรถที่ขอชำระภาษี(ถ้ามี) และต้องชำระเงินค่าภาษีที่ค้างทั้งหมดเป็นรายคันให้เสร็จสิ้นในคราวเดียวข้อ ๘ผู้ขอผ่อนต้องชำระภาษีที่ค้าง ณหน่วยงานกรมการขนส่งทางบกที่รถนั้นอยู่ในความรับผิดชอบข้อ ๙เมื่อเจ้าหน้าที่ได้รับเรื่องขอผ่อนชำระภาษีค้างแล้ว ให้ดำเนินการ ดังนี้๙.๑จัดทำหนังสือขอผ่อนภาษีรถประจำปีที่ค้างชำระ จำนวน ๒ ฉบับ แยกเป็นต้นฉบับและสำเนาและให้ผู้ขอผ่อนชำระภาษีลงลายมือชื่อในหนังสือขอผ่อนภาษีรถประจำปีที่ค้างชำระ๙.๒ตรวจสอบจำนวนเงินภาษีที่ต้องชำระในงวดแรกตามบัญชีรถที่ขอชำระภาษีที่ผู้ขอผ่อนชำระแนบประกอบการดำเนินการ๙.๓จัดเก็บเงินค่าภาษีค้างงวดแรกและออกใบเสร็จรับเงิน๙.๔บันทึกรายการในต้นทะเบียนและหนังสือแสดงการจดทะเบียนรถ (ถ้ามี)สำหรับรถที่ได้ชำระภาษีค้างครบถ้วน๙.๕นำเสนอนายทะเบียนลงนามในบัญชีรถที่ขอชำระภาษีและเอกสารตามข้อ ๙.๑ และ ๙.๔๙.๖จ่ายสำเนาหนังสือขอผ่อนภาษีรถประจำปีที่ค้างชำระพร้อมบัญชีรถที่ขอชำระภาษีและใบเสร็จรับเงินให้แก่ผู้ขอผ่อนชำระภาษีทั้งนี้การกำหนดจำนวนงวดและจำนวนเงินที่ขอผ่อนชำระแต่ละงวด ให้เป็นไปตามหลักเกณฑ์ในข้อ ๑๐ข้อ ๑๐การกำหนดจำนวนงวดที่จะผ่อนชำระและจำนวนเงินที่จะผ่อนชำระแต่ละงวดให้เป็นไปตามหลักเกณฑ์ ดังนี้๑๐.๑ให้กำหนดงวดที่ผ่อนชำระเป็นงวดราย ๓ เดือน และระยะเวลาการผ่อนชำระให้เป็นไปตามหลักเกณฑ์ ดังนี้จำนวนเงินภาษีค้างระยะเวลาสูงสุดไม่เกิน ๖,๐๐๐,๐๐๐ บาทไม่เกิน ๗,๐๐๐,๐๐๐ บาทไม่เกิน ๘,๐๐๐,๐๐๐ บาทไม่เกิน ๙,๐๐๐,๐๐๐ บาทไม่เกิน ๑๐,๐๐๐,๐๐๐ บาทเกินกว่า ๑๐,๐๐๐,๐๐๐ บาทขึ้นไป๕ปี๖ ปี๗ ปี๘ ปี๙ ปี๑๐ ปี๑๐.๒จำนวนเงินที่จะผ่อนชำระแต่ละงวดให้นำจำนวนเงินภาษีค้างที่ต้องชำระไปเฉลี่ยตามระยะเวลาการผ่อนชำระตามข้อ ๑๐.๑ ทั้งนี้จำนวนเงินที่จะต้องชำระแต่ละงวดต้องไม่ต่ำกว่า ๕๐,๐๐๐ บาทเว้นแต่งวดสุดท้ายจำนวนเงินอาจจะต่ำกว่า ๕๐,๐๐๐ บาท ได้ข้อ ๑๑ถ้าผู้ขอผ่อนผิดนัดไม่ผ่อนชำระภาษีติดต่อกันตั้งแต่ ๒ งวดขึ้นไปผู้ขอผ่อนชำระภาษีหมดสิทธิผ่อนชำระและต้องชำระภาษีที่ค้างอยู่ทั้งหมดในคราวเดียวกันเว้นแต่ผู้ขอผ่อนชำระภาษีจะได้นำเงินงวดที่ผิดนัดทั้งหมดพร้อมกับงวดปัจจุบันมาชำระต่อนายทะเบียนณ หน่วยงานกรมการขนส่งทางบกที่รถนั้นอยู่ในความรับผิดชอบและจะต้องได้รับอนุญาตจากบุคคลตามข้อ๑๓ จึงจะผ่อนชำระภาษีต่อไปได้ข้อ ๑๒ผู้ขอผ่อนชำระภาษีผิดนัดไม่ผ่อนชำระภาษีติดต่อกันตั้งแต่ ๒ งวดขึ้นไปหรือผิดนัดไม่ผ่อนชำระงวดสุดท้ายเป็นเวลาเกิน ๓ เดือนขึ้นไปให้นายทะเบียนมีอำนาจไม่รับดำเนินการทางทะเบียนใด ๆ เกี่ยวกับรถคันที่ผู้ขอผ่อนชำระภาษียังมิได้ชำระภาษีที่ค้างครบถ้วนเว้นแต่การแจ้งเลิกใช้รถจนกว่าจะได้ชำระภาษีงวดที่ค้างชำระหรือภาษีงวดสุดท้ายครบถ้วนแล้วข้อ ๑๓ให้ผู้อำนวยการสำนักมาตรฐานงานทะเบียนและภาษีรถผู้อำนวยการส่วนทะเบียนรถขนส่ง ผู้อำนวยการสำนักงานขนส่งเขตพื้นที่ ขนส่งจังหวัดและหัวหน้าสำนักงานขนส่งจังหวัดสาขามีอำนาจพิจารณาการกำหนดจำนวนเงินที่จะต้องชำระแต่ละงวดต่ำกว่าที่กำหนดในข้อ ๑๐.๒แต่ต้องไม่ต่ำกว่า ๓๐,๐๐๐ บาทและการอนุญาตตามข้อ ๑๑ ได้ข้อ ๑๔ให้รองอธิบดี (ฝ่ายปฏิบัติการ) กรมการขนส่งทางบก รักษาการตามระเบียบนี้ประกาศ ณ วันที่ ๒๐กุมภาพันธ์ พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบกดลธี/พิมพ์๑๙ กุมภาพันธ์ ๒๕๕๑โชติกานต์/ปรับปรุง๘ ตุลาคม ๒๕๕๘[๑] ราชกิจจานุเบกษาเล่ม ๑๒๑/ตอนที่ ๕๑ ง/หน้า ๔๒/๒๔ มิถุนายน ๒๕๔๗